ปวดหน่วงๆไข่ข้างขวาครับ พอผมช่วยตัวเองเเล้วหน่วงเวลาสำเร็จความใคร่ พอสักพักก็ปวดเบาๆครับ ช่วยตัวเองไป3-4ทีติดต่อ ครับ ตั้งเเต่เมื่อวานวันนี้ยังปวดอยู่ครับ ตอนฉี่ก็ไม่เเสบอะไรไม่มีอาการอื่นนอกจากปวดไข่ข้างขวาอย่างเดียวเลยครับ จับไข่ก็ไม่เเสบหรือเจ็บอะไร
สวัสดีค่ะ อาการปวดหน่วงๆ ที่อัณฑะ อาจเกิดจาก1. อุบัติเหตุโดนกระแทก เช่น การช่วยตัวเองที่รุนแรง และไปกระแทกโดนเข้า2. ไส้เลื่อนบริเวณขาหนีบ แต่มักจะคลำพบก้อนที่อัณฑะ โดยเฉพาะเวลายืน นั่ง หรือไอ จะชัดขึ้น และจะยุบหายเวลานอนราบ โดยปกติจะไม่มีอาการเจ็บหรือปวด แต่หากเกิดภาวะแทรกซ้อน คือกลายเป็นไส้เลื่อนชนิดติดคา ก็จะทำให้คลำพบเป็นก้อนและปวดอย่างต่อเนื่องได้3. อัณฑะอักเสบ ซึ่งอาจเกิดจากเชื้อไวรัสที่ทำให้เกิดโรคคางทูม หรือเชื้อแบคทีเรียที่เป็นโรคติดต่อทางเพศสัมพันธ์ เช่น หนองในแท้ หนองในเทียม อาการคือ ปวด เจ็บอัณฑะ อัณฑะบวมแดง เจ็บเวลาปัสสาวะหรือหลั่งน้ำอสุจิ น้ำอสุจิเป็นเลือด ปัสสาวะเป็นเลือด มีหนองตรงปลายท่อปัสสาวะ เป็นต้น4. มีก้อนเนื้องอกหรือมะเร็งที่อัณฑะ แต่จะคลำได้ก้อนที่อัณฑะร่วมด้วยนอกจากนี้ อาการปวดเจ็บอัณฑะ ยังอาจเกิดได้จาก โรคพังผืดอักเสบมีเนื้อตายบริเวณฝีเย็บ (necrotizing fasciitis of perineum) ไขมันของถุงอัณฑะมีเนื้อตายเฉพาะส่วน (necrosis of scrotal fat) เป็นต้นในเบื้องต้น ควรลองหยุดการช่วยตัวเองไปก่อน หากยังคงมีอาการปวดต่อเนื่อง แนะนำควรไปพบแพทย์เพื่อตรวจวินิจฉัยค่ะ